
UVOD 


Socijalno poduzetništvo se danas ubrzano razvija i privlači sve veču pozornost u 
različitim sektorima. Pojam socijalnog poduzetništva se pojavljuje u medijima, 
svakodnevno se spominje na sveucilistima, a jednako tako često u različitom kontekstu 
pruža i informacije o strategijama nekolicine istaknutih organizacija koje potiču 
socijalni napredak kao što su zaklade Ashoka, Schwab i Skoll. 

Više je razloga zbog kojih socijalno poduzetništvo postaje sve popularnije. Kao temeljni 
razlog mogli bismo spomenuti da u socijalnim poduzetnicima postoji nešto što je 
samo po sebi zanimljivo i privlačno — naročito se to odnosi na priče o tome kako i zašto 
rade to što rade. Socijalni poduzetnici, poput dobitnika Nobelove nagrade za mir 

2006. godine — laureata Muhammad Yunusa, zanimljivi su iz gotovo jednakih razloga 
zbog kojih poduzetnika Steve Jobsa (jedan od osnivača Applea) ti razlozi čine tako 
neodoljivim. Ti izuzetni pojedinci unatoč svim preprekama uspijevaju realizirati vlastite 
briljantne ideje i osmisliti novi proizvod i usluge koje drastično poboljšaju živote svih 
nas. 

No interes za socijalno poduzetništvo nadilazi sam fenomen popularnosti i fascinacije 
tim ljudima. Socijalno poduzetništvo ukazuje na važnost poticanja društvenih 
promjena. Upravo ta potencijalna korist, zajedno s dugotrajnom, transformacijskom 
dobrobiti za društvo je ono što izdvaja djelokrug aktivnosti od njegovih sudionika/ 
participanata. 

lako su dobrobiti socijalnog poduzetništva razumljive onima koji promoviraju i 
financiraju te aktivnosti, stvarna definicija onoga što socijalni poduzetnici trebaju 
učiniti da bi postigli značajan povrat na uložena sredstva manje je jasna. U stvari, 
možemo reči da je danas definicija socijalnog poduzetništva sve samo ne jasna. Kao 
rezultat toga, socijalno poduzetništvo je postalo toliko obuhvatno, da trenutno izgleda 
poput ogromnog šatora pod koji se guraju sve društveno korisne aktivnosti. S nekog 
gledišta, ta obuhvatnost može biti i dobra: ako se zbog toga velika sredstva slijevaju u 
socijalni sektor, i ako mnogi projekti i programi, koji inače ne bi dobili dovoljna sredstva 


za provedbu aktivnosti dobivaju dostatnu potporu samo zato Sto se smatraju dijelom 
sektora socijalnog poduzetništva, tada možemo reči da je možda i prihvatljivo što je 
definicija socijalnog poduzetništva nejasna. No istovremeno smo i vrlo suzdržani prema 
ovakvom tumačenju. 

Socijalno poduzetništvo je privlačno jer nudi mnoge mogučnosti. Uključimo li u 
definiciju socijalnog poduzetništva previše "nepoduzetničkih" projekata/aktivnosti, 
vjerojatno nečemo moči u cjelosti iskoristiti mogučnosti koje nam socijalno 
poduzetništvo pruža te če se u tom slučaju izgubiti njegova bit i ugled. Zbog te 
opasnosti smatramo da je potrebna jasnija definicija socijalnog poduzetništva - 
definicija koja omogučuje odredivanje u kojoj mjeri nekoj aktivnosti pripada odnosno 
ne pripada status "biti u šatoru". Pri tome nam nije cilj napraviti pakosnu usporedbu 
doprinosa tradicionalnih socijalnih organizacija i rezultata socijalnog poduzetništva, 
več jednostavno naglasiti njihove razlike, posebnosti. 

Ukoliko uspijemo jasnije definirati pojam socijalnog poduzetništva, oni koji podržavaju 
socijalno poduzetništvo moči če fokusirati svoje resurse na izgradnju i jačanje 
konkretnog i prepoznatljivog područja poduzetništva. Bez toga pobornici socijalnog 
poduzetništva izlažu se riziku da postanu lake mete skepticima, a cinicima daju dodatni 
razlog da ne uzimaju u obzir socijalne inicijative i one koji ih provode. 


POČECI PODUZETNIŠTVA 


Svaka definicija pojma "socijalno poduzetništvo" mora započeti riječju "poduzetništvo". 
Riječju "socijalno" jednostavno specificiramo (pobliže odredujemo) poimanje 
poduzetništva. Ukoliko samom pojmu poduzetništvo ne pridodamo jasno značenje, 
tada ni specificiranjem riječju "socijalno" nečemo puno postiči. Poduzetništvo možemo 
promatrati s dva aspekta: s pozitivnog, poduzetništvo povezuje posebne sposobnosti da 
se osjeti i reagira na prilike, kombinirajuči razmišljanje izvan okvira s jasnom namjerom 
da se stvara ili svijetu daje nešto novo, a negativni aspekt vezan je uz činjenicu da je 


poduzetništvo ex-post pojam, jer poduzetničke aktivnosti zahtijevaju odredeno vrijeme 
da bi njihov stvarni utjecaj postao vidljiv. 

Zanimljivo je, da nekoga tko pokazuje karakteristike poduzetnika — raspoznaje prilike, 
razmišlja izvan ustaljenih okvira i odlučan je — a drastično je pogriješio u svom poduhvatu 
što se tiče ostvarivanja dobiti/koristi nećemo nazvati poduzetnikom, već ćemo ga/je zvati 
poslovnim/poslovnom gubitnikom/gubitnicom. Čak je i Bob Young (jedan od osnivača i 
direktor Red Hat Software) priznat kao “ozbiljni poduzetnik“ tek nakon prvog uspjeha 
kojem je prethodila nekolicina neuspješnih projekata. Problem s ex-post (naknadnim) 
definicijama je u tome što ih potvrđuju naknadna događanja. Jednostavno je teško 
prihvatiti nešto što nije odmah dokazivo. Poduzetnik može tvrditi da je poduzetnik, ali 
bez barem jednog dokaza, samoprozvani poduzetnik će imati poteškoće u uvjeravanju 
investitora da uloži u njegov posao. Takvi investitori, u pravilu, moraju biti voljni prihvatiti 
veći rizik dok procjenjuju vjerodostojnost budućih poduzetnika u koje ulažu. 


No prije nego pokušamo odrediti pojam socijalnog poduzetništva, trebamo vidjeti 

što podrazumijevamo pod poduzetništvom: je li to uočavanje prilika? kreativnost? 
ustrajnost?, kombinacije tih obilježja? lako su te i slične karakteristike pojedinaca dio ove 
priče i sigurno ukazuju na moguće perspektivne investitore, one ipak nisu najbitnije. Takvi 
opisi također karakteriziraju i investitore, umjetnike, rukovoditelje i druge. 

Kao i većina studenata poduzetništva, i mi ćemo započeti francuskim ekonomistom Jean- 
Baptiste Sayom, koji je početkom 19. stoljeća poduzetnika opisao kao osobu koja “prebacuje 
ekonomske resurse iz područja niske u područje visoke produktivnosti i veće dobiti“. 

Samo stoljeće kasnije, austrijski ekonomist Joseph Schumpeter, izgradio je svoj 

osnovni koncept vrijednosti stvaranja, nedvojbeno doprinoseći najutjecajnijoj ideji 

o poduzetništvu. Schumpeter je u poduzetniku prepoznao snagu koja je potrebna 

za pokretanje ekonomskog napretka, a zbog čijeg odsustva bi gospodarstva postala 
statična, strukturno nepokretna i podložna propadanju. U svome poznatom članku 
Unternehmer, Schumpeterov poduzetnički duh prepoznaje poslovne prilike — bilo da se 
radi o materijalima, proizvodima, uslugama ili trgovini — i organizira poduhvate kojima bi 
se te prilike iskoristile i implementirale. 


Prema Schumpeteru, uspješno poduzetništvo pokreče lančanu reakciju, ohrabrujuci 
druge poduzetnike da ponove i promoviraju inovaciju do točke "kreativnog razaranja" 
- stanja u kojem novi poslovni poduhvat i svi uz njega vezani poduhvati učine postoječe 
proizvodne, uslužne i poslovne modele zastarjelima.? 

Schumpeter vidi poduzetnika kao generatora promjena u gospodarstvu. S druge 
strane, Peter Drucker, ne smatra poduzetnika nužno generatorom promjena, već ga 
vidi kao mudrog i predanog eksploatatora promjena. Prema Druckeru, “poduzetnik 
uvijek traži promjenu, reagira na nju i iskorištava je kao moguću poslovnu priliku“.3 
Israel Kirzner je tu definiciju preuzeo i nadodao da je ključna sposobnost poduzetnika 
"pozornost"." 

Bez obzira da li su poduzetnika odredili kao prodornog inovatora ili pozornog 
eksploatatora, teoretičari diljem svijeta poduzetništvo dovode u vezu s prilikom. 
Smatra se da poduzetnici posjeduju iznimnu sposobnost da voče i iskoriste nove prilike, 
ustrajnost i usredotočenost da te prilike realiziraju i nepokolebljivu volju da se nose sa 
najrazličitijim rizicima. 

Oslanjajuči se na ove teorijske osnove, smatramo da poduzetništvo objedinjuje 
kombinaciju triju bitnih faktora - kontekst u kojem je smještena sama prilika, set 
osobina koje su potrebne da se identificira i realizira ta prilika, te mogučnost ostvarenja 
konkretnih rezultata. Kako bismo istrazili i objasnili našu definiciju poduzetništva, 
detaljnije čemo se upoznati s nekoliko suvremenih američkih poduzetnika (ili 
poduzetničkih parova) kao što su — Steve Jobs i Steve Wozniak iz tvrtke Apple 
Computer, Pierre Omidyar i Jeff Skoll iz tvrtke eBay, Ann i Mike Moore iz tvrtke Snugli i 
Fred Smith iz tvrtke FedEx. 


PODUZETNICKI KONTEKST 


Ishodiste poduzetnistva je ono Sto zovemo poduzetnickim kontekstom. Za Steve Jobsa 
i Steve Wozniaka, poduzetnički kontekst bio je računalni sustav u kojem su korisnici bili 
ovisni o velikim središnjim računalima (serverima) kontroliranim od strane IT osoblja 
koje je čuvalo svoje servere poput svetišta. Korisnici su obavljali svoje računalne zadatke 
koristeči aplikacije koje je projektiralo IT osoblje, ali tek nakon čekanja u redu. Ukoliko 
su korisnici željeli da njihove aplikacije rade nešto van zadanih okvira, trebali su čekati 
do šest mjeseci da bi aplikacija bila prilagodena. Iz perspektive korisnika, iskustvo je 
pokazalo da je takav računalni sustav neučinkovit i nezadovoljavajuč. No, buduči da 

je jedini dostupni računalni sustav bio upravo taj centralizirani, korisnici su podnosili 


PIERRE OMIDYAR 


probleme, čak su i u svoje programe rada uračunavali ta zakašnjenja i neučinkovitost. 
Sve to je rezultiralo ravnotežom, makar i nezadovoljavajučom. 

Stručnjaci koji se bave dinamikom sustava, takvu vrstu ravnoteže opisuju kao 
"balansiranu petlju povratnih informacija", jer u njoj ne postoji tako jaka sila za koju se 
može vjerovati da bi uzrokovala efekt da sustav naruši svoju ravnotežu. Balansirana 
petlja je vidljiva kod termostata na klima uredaju: kad temperatura naraste, termostat 
pokreče uredaj i temperatura se snižava, sve dok termostat ne isključi uredaj. 
Centralizirani računalni sustav koji su korisnici morali podnositi imao je dakle 
nezadovoljavajuci sustav ravnoteže. Izgledao je kao kad je, na primjer termostat 
postavljen na pet stupnjeva niže nego što je to bilo potrebno, što je uzrokovalo situaciju 
da je svima u prostoriji bilo hladno. Znajuči da imaju stabilnu i predvidljivu temperaturu 
prostorije, ljudi su jednostavno bili primorani obuči dodatnu vestu/pulover, iako to nisu 
htjeli raditi. 

Pierre Omidyar i Jeff Skoll prepoznali su neravnotežu u nemogučnostima geografski 
šire organiziranog tržišta, kako bi se optimiziralo zadovoljstvo i kupaca i prodavača. 
Prodavači u pravilu nisu znali koji kupci su najbolji za njihove proizvode, a kupci u 
pravilu nisu znali koji prodavač je najbolji (ili postoji li uopće) za proizvode/usluge koje 
traže. Kao rezultat, tržište nije bilo optimalno ni za prodavače ni za kupce. Oni koji 

su prodavali rabljeni namještaj (kučanske stvari), radili su to primjerice na dvorišnim 
rasprodajama i time ponudili robu koja je privlačila kupce koji su fizički bili najbliži robi. 
No često to nije bio optimalan broj ili tip kupaca koji bi tu robu kupili. Stoga su oni koji 
su željeli kupiti odredenu vrstu robe bili prisiljeni tražiti je putem oglasnika, telefonirati 
i telefonirati dok konačno ne bi pronašli točno ono što traže. No često su bili prisiljeni 
zadovoljiti se robom koja je bila niže kvalitete od tražene. Kupci, kao ni prodavači, nisu 
mogli pronaći bolje rješenje - stabilna, ali neoptimalna ravnoteža je prevladala. 

Ann i Mike Moore dodatno su istražili ograničenja roditelja kod držanja djece u naručju. 
Kad su roditelji htjeli zadržati djecu u svojoj blizini dok su obavljali osnovne kućanske 
poslove, imali su dva rješenja: mogli su naučiti žonglirati s djetetom u jednoj ruci, a 
drugom rukom obavljati kućanske poslove ili su mogli staviti dijete u kolica, hodalicu 

ili neko drugo pomagalo kako bi zadržali dijete u blizini i imati obje ruke slobodne za 


JEFF SKOLL 


rad. Obje mogučnosti su bile daleko od poželjnoga. Svi su upoznati s značajem koristi 
koju ima novorodenčad od zbližavanja s roditeljima koje je rezultat bliskog fizičkog 
kontakta, ali čak i najodaniji i najbrižniji roditelji ne mogu neprekidno držati svoje dijete 
u naručju. Buduči da nisu imali drugih mogučnosti, roditelji su morali naučiti prebacivati 
svoje dijete s ruke na ruku ili su jednostavno pokušavali obaviti sve obaveze dok je 
dijete spavalo. 

Fred Smith pak je vidio neravnotežu u uslugama dostavljanja robe na veče udaljenosti. 
Prije nego je nastala tvrtka FedEx, slanje paketa s jednog kraja države na drugi je bilo 
sve samo ne jednostavno. Lokalna dostavna služba pokupila bi paket i transportirala 
ga uobičajenom dostavljaču, koji je tada taj paket zrakoplovom dostavio do udaljenog 
gradskog središta, a tada je paket bio predan trećoj stranki kako bi konačno bio 
dostavljen na odredište. Taj sustav je bio logistički kompleksan, uključivao je nekoliko 


primopredaja i isporuka je ovisila o potrebama dostavljača. Često bi nešto pošlo po zlu, 
no nitko nije htio preuzeti krivnju i pozabaviti se rješavanjem problema. S druge strane, 
korisnici su jednostavno naučili živjeti sa sporom, nepouzdanom i nezadovoljavajučom 
uslugom — to je bila neugodna ali stabilna situacija koju ni jedan korisnik nije mogao 


promijeniti. 


KARAKTERISTIKE PODUZETNIŠTVA 


Poduzetnika privlači neravnoteža. On u tome vidi priliku da ponudi novo rješenje, 


STEVE JOBS 


novi proizvod, nove usluge 

ili procese. Razlog zašto 
poduzetnik vidi te uvjete kao 
priliku da stvori nešto novo, dok 
drugi to smatraju neugodnom 
situacijom koju toleriraju, leži 
upravo u osobinama koje on 

ili ona posjeduju, osobinama 
poput inspiracije, odlučnosti 
kreativnosti, spremnosti na 
akciju, hrabrosti i snage. Te su 
osobine bitne za uspješan proces 
inovacije. 

Poduzetnik je inspiriran, 
nadahnut neprihvatljivom 
ravnotežom. Poduzetnici mogu 
biti motivirani da to učine ukoliko 
su baš oni jedan od frustriranih 
korisnika ili suosjećaju s 


ANN MOQRE 


frustriranim korisnicima. Ponekad su 
poduzetnici toliko "zagrizli" za priliku da 
promijene stvari samo zbog potrebe da 
naruše status quo (stanje mirovanja). U 
slučaju tvrtke eBay, frustrirani korisnik je 
bila Omidyarova djevojka koja je sakupljala 
dispanzere PEZ bombona. 

Poduzetnik razmišlja na kreativan način i 
razvija novo rješenje koje drastično mijenja 
postoječe. Poduzetnik ne traži manje 
prilagodbe za več postoječi sustav, baš 
suprotno, pronalazi potpuno novi pristup 
problemu. Omidyar i Skoll nisu razvili bolji 
način da promoviraju dvorišne rasprodaje. 
Jobs i Wozniak nisu razvili alogoritme 

da ubrzaju uobičajen razvoj programa. 
Smith nije izumio novi način na koji će 
prenošenje paketa između dostavljača biti 
učinkovitije is manje pogrešaka. Svaki od 
njih pronašao je potpuno novo i kreativno 
rješenje trenutnih problema. 


Poduzetnik soduzinsai prve korake ka realizaciji poslovnog poduhvata kad je inspiriran 
prilikom i razvije kreativno rješenje. Umjesto da čeka nekoga da intervenira ili da 
pokuša uvjeriti nekoga da riješi problem, poduzetnik sam kreće u akciju stvarajući novi 
proizvod ili usluge čime se izravno izlaže i riziku. Jobs i Wozniak nisu radili kampanje 
protiv centraliziranih računalnih sustava ili ohrabrivali korisnike da se pobune protiv 

IT odjela, već su razvili osobno računalo koje je korisnicima dalo slobodu i omogućilo 
rad kod kuće. Mooreovi nisu izdali knjigu u kojoj se majkama savjetuje na koje načine 
da što više obaveza naprave u što kraćem vremenu ili s djecom na rukama, već su 
izumili Snugli — dječju nosilicu (tzv. klokanicu) koja je roditeljima oslobodila obje ruke 


za obavljanje poslova. Naravno, poduzetnici moraju utjecati na druge: u prvom redu 
investitore, makar to bili prijatelji i članovi obitelji, zatim na članove tima i zaposlenike 
kako bi prihvatili novi posao i bili produktivni i na kraju na kupce da kupe njihove ideje i 
inovacije, to jest njihov novi proizvod, uslugu. 

Poduzetnici kroz proces inoviranja iskazuju iznimnu hrabrost, nose ogroman teret rizika 
i neprestano se suočavaju sa strahom. To podrazumijeva da poduzetnici često rade 
stvari za koje drugi misle da su nerazumne ili čak neizvedive. Primjerice, Smith je morao 
uvjeriti sebe i ostatak svijeta da ima smisla nabaviti flotu zrakoplova, izgraditi ogromnu 
zračnu luku i centar za sortiranje pošte u Memphisu, kako bi omogućili dostavu paketa 
već sljedeći dan, bez da se predaje nekom drugom dostavljaču. On je to učinio u vrijeme 
kada su svi njegovi konkurenti imali nekolicinu kamiona za lokalnu distribuciju i sigurno 
nisu upravljali zračnim lukama i nisu posjedovali flotu zrakoplova. 

U konačnici, poduzetnici posjeduju hrabrost koja ih navodi da kreativno rješenje bude 
plasirano i prihvaćeno na tržištu. Nijedan poduzetnički pothvat ne ostvaruje se bez 
zastoja ili neočekivanih preokreta, a poduzetnik mora biti sposoban da na kreativan 
način zaobiđe sve prepreke i u svoju korist riješiizazove koji se pojave. Na primjer, Smith 
je trebao smisliti način kako da uvjeri investitore da će s vremenom FedEx opravdati 

sva velika ulaganja u infrastrukturu - kamione, avione, zračne luke i IT sustav. FedEx 

je trebao preživjeti velike gubitke od stotine milijuna dolara prije nego je postigao 
pozitivnu bilancu, ali bez ustrajnog poduzetnika kao što je Smith, tvrtka bi odavno bila 
likvidirana. 


PODUZETNIČKI REZULTATI 


Što se događa kad poduzetnik uspješno koristi svoje osobine u svladavanju neprihvaljive 
ravnoteže? Poduzetnik stvara novu prihvatljiviju/prihvatljivu ravnotežu - onu koja 
osigurava značajno veću razinu zadovoljstva za sudionike nekog sustava. Elaboriramo 

li Jean-Baptiste Saya, poduzetnik upravlja trajnom promjenom iz nisko kvalificirane 


ravnoteže u visoko kvalificiranu. Nova ravnoteža je trajna: prvo preživi, a onda se 
stabilizira, iako neki aspekti prvotne ravnoteže mogu i dalje postojati (npr. skupocjeni i 
neučinkoviti sustavi dostave, dvorišne rasprodaje i sl.). Preživljavanje i uspjeh ravnoteže 
seže daleko iznad poduzetnika i originalnih poduzetničkih poduhvata. Ravnoteža 

se stabilizira i osigurava postojanost kroz prihvacanje na globalnom trzistu, kroz 
karakteristične razine imitacije i kroz proces stvaranja stabilnog sustava okolo i unutar 
ravnoteže. Kada su Jobs i Wozniak izumili osobno računalo, nisu jednostavno smanjili 
ovisnost korisnika o velikom središnjem računalu, već su je uništili prebacivši kontrolu 

iz ‘staklenika’ u njihovim organizacijama na radnu površinu (desktop) u domove samih 
korisnika. Kad su korisnici vidjeli kako se pred njihovim očima stvara nova ravnoteža, 
odmah su prihvatili Apple, ali ne samo Apple već i mnoge druge konkuretne koji su se 
pojavili. U relativno kratkom vremenu, utemeljitelji novih IT tvrtki stvorili su stabilni 

novi računalni sustav s mnogobrojnim dobavljačima računalne opreme i softvera, 
distribucijskim kanalima i ovlaštenim prodavačima, kompjuterskim časopisima, 
sajmovima itd. 

Zbog tog novog stabilnog sustava, tvrtka Apple je mogla postojati na tržištu nekoliko 
godina bez da se naruši stabilnost. Nova ravnoteža, drugim riječima, nije ovisila o 
stvaranju novog pothvata tvrtke Apple, već je ovisila o prisvajanju i replikaciji modela, 
te razvoju drugih sličnih poduzeća. 

U slučaju Omidyara i Skolla, pokretanje tvrtke eBay osiguralo je bolji način povezivanja 
kupaca i prodavača, ujedno stvarajući viši nivo ravnoteže. Novi načini poslovanja i 
novi poslovi omogućili su nastanak novog snažnog okruženja koje se jednostavno 

nije moglo uništiti. Slično tome, Smith je stvorio novi svijet dostave paketa, podigao 
standarde, promijenio poslovnu praksu, potaknuo razvoj konkurencije, pa čak i stvorio 
novi glagol ‘to FedEx’. 

U svakom od ovih primjera, razlike u kvaliteti stare i nove ravnoteže su bile ogromne. 
Nova ravnoteža ubrzo je postala samoodrživa a inicijalni poduhvati poduzetnika 
utjecali su na razvoj brojnih imitatora. Svi ti rezultati zajedno osigurali su da oni koji su 
se njima poslužili postignu neku višu poziciju. 


SKOK NA SOCIJALNO PODUZETNISTVO 


Ukoliko smo do sada navodili karakteristike ključne za poduzetništvo, što onda zapravo 
razlikuje socijalno poduzetništvo od profitnog poduzetništva? Smatramo da da je 
najkorisniji i najbolji način definiranja socijalnog poduzetništva upravo taj, da se napravi 
usporedba sa profitnim poduzetništvom, gdje socijalno poduzetništvo sadrži iste tri 
temeljne karakteristike. Sve drugo može samo zbuniti pojedinca. 

Da bi lakše razumjeli što razlikuje ta dva tipa poduzetnika, važno je razbiti ideju da 

je glavna razlika samo u motivaciji poduzetnika — da profitne poduzetnike pokreće 
novac, a socijalne poduzetnike altruizam. No istina nije tako jednostavna i očigledna - 
poduzetnike rijetko pokreče uvjerenost u financijsku dobit, jer su izgledi za ostvarivanje 
te dobiti više nego slabi i definitivno protiv njih. 

Umjesto toga, prepoznajemo da su obje vrste poduzetnika jako motivirane prilikom 
koju vide, zbog toga što slijede viziju bez obzira na sve prepreke. Na kraju, tu 

je i značajna osobnanagrada zbog ostvarenja vlastitih ideja. Bez obzira, jesu li 
usredotočeni na šire, profitno ili neprofitno tržište, većini poduzetnika nikad se ne vrati 
vrijeme, trud, rizik i kapital koji su uložili u svoj poduhvat. 

Vjerujemo kako bitna razlika između profitnog poduzetnika i socijalnog poduzetnika 
leži u vrijednosti samog poduhvata. Za profitne poduzetnike, vrijednost poduhvata 
jest u očekivanju da služi tržištu koje si može priuštiti taj novi proizvod ili uslugu, te je 
proizvod dizajniran/projektiran tako da ostvari dobit. Od samog početka, poduzetnik 

i njegovi/njezini investitori očekuju da će ostvariti financijsku korist. Dobit je izuzetno 
važan preduvjet za održivost bilo kojeg poduhvata i ujedno je značajna u postizanju 
krajnjeg cilja — osvajanju tržišta i uspostavljanju nove ravnoteže. Socijalni poduzetnik, s 
druge strane, ne očekuje i ne stvara održivu financijsku dobit za sebe i svoje investitore 
— koji su najčešće filantropske i vladine organizacije. Baš suprotno, socijalni poduzetnik 
stremi visokim vrijednostima transformacijskih dobrobiti koje se pojavljuju, a zatim 
odražavaju u značajnom dijelu zajednice ili društva u cjelini. 


Za razliku od profitnog 
poduzetnickog 
poduhvata koji 
pretpostavlja da 

tržište moze platiti 

za inovaciju, pa Cak i 

da osigura financijsku 
korist za investitore, 
socijalni poduzetnicki 
poduhvat usmjeren je na 
zanemareno ili ugroženo 
stanovništvo kojema 
nedostaju financijska 
sredstva ili politička moč 
da ostvare promjene u 
vlastitu korist. To ne znači 
da če socijalni poduzetnik 
izbjegavati profitne 
poduhvate. Poduhvati 
realizirani od strane 
socijalnog poduzetnika 
mogu ostvarivati prihode — bilo kroz neprofitno ili profitno poduzeće. Ono što razlikuje 
socijalno poduzetništvo od profitnog poduzetnistva je prvenstveno društvena 
dobrobit, ili kako je Greg Dees, profesor sa sveučilišta Duke, okarakterizirao to u svom 
istraživačkom radu, težnja za ‘utjecajem u skladu sa misijom'." 

Socijalno poduzetništvo karakteriziraju tri komponente: 

1. identificiranje stabilne ali inherentne i nepravedne neravnoteže koja uzrokuje 
isključivanje, marginalizaciju ili patnju dijela stanovništva kojem nedostaju 
financijska sredstva ili politička moć da ostvare bilo kakve korisne promjene 
za sebe, 


MUHAMMAD YUNUS 


2. prepoznavanje prilike u toj nepravednoj neravnoteži, razvijanje socijalno 
korisnih poduzetničkih poduhvata, korištenje inspiracije, kreativnosti, 
spremnosti na akciju, hrabrosti i snage za dobrobit, i na taj način izazivanje 
stabilne državne hegemonije, 

3. stvaranje nove, stabilne ravnoteže koja oslobađa zarobljeni potencijal ili 
ublažuje patnju ciljane skupine, kroz imitiranje i kreiranje stabilnog sustava 
koji okružuje ravnoteža osiguravajući time bolju budućnost za ciljanu skupinu, 
ali i društvo u cjelini. 


Muhammad Yunus, utemeljitelj banke Grameen i otac mikrokreditiranja, predstavlja 
klasični primjer socijalnog poduzetništva. On je primijetio stabilnu neprihvatljivu 
ravnotežu u slabim mogućnostima kreditiranja Bangladežana. Kako nisu bili u 
mogućnosti da dignu kredit u banci, jednostavno su bili prisiljeni posuđivati novac od 
lokalnih kamatara. No, najčešće su ipak završili prosjačeći na ulici. To je bila stabilna 
ravnoteža najnesretnije vrste, koja je ovjekovječila i pogoršala bangladeško endemsko 
siromaštvo i bijedu koja se iz njega rađala. 

Yunus se suprotstavio sustavu, dokazujući kako su siromašni izuzetno kreditno 
sposobni tako što je posudio slavnih 27 dolara iz svog džepa četrdeset dvjema ženama 
iz sela Jobra. Žene su vratile sav dug. Yunus je otkrio da su čak i s jako malim kapitalom 
žene uspješno investirale u svoje kapacitete kako bi ostvarile prihode. U Bangladešu, 
žene su mogle, primjerice, kupivši šivaču mašinu zaraditi dovoljno novaca da vrate 
kredit, kupe hranu, školuju djecu i uzdignu sebe iz bijede siromaštva. Grameen banka 
poslovala je od naplate kamata na izdane kredite, a kapital je ponovno investirala 

u druge žene kojima je trebala pomoć. Yunus je unio u svoj poduhvat inspiraciju, 
kreativnost, spremnost na akciju, hrabrost i snagu, dokazao održivost tog poduhvata i 
kroz dva desetljeća proširio globalnu mrežu organizacija koje su replicirale ili prilagodile 
njegov model u drugim zemljama i kulturama. Time je učvrstio mikrokreditiranje kao 
gospodarsku granu. 

Svjetski poznati glumac, redatelj i producent Robert Redfrod pokretač je manje 
poznatog ali također vrlo korisnog primjera socijalnog poduzetništva. Početkom 80-ih, 


ROBERT REDFROD 


Redford je nakratko 
odustao od svoje 
uspjesne filmske 
karijere kako bi 
oslobodio prostor 

za nove umjetnike 

u filmskoj industriji. 
Prepoznao je 
inherentno opresivnu 
ali stabilnu ravnotežu 
u načinu poslovanja 
holivudske industrije, 
čiji su poslovi bili 
vodeni isključivo 
financijskom 

dobiti, produkcijom 
jeftinih, često i 
nasilnih filmskih 
uspjesnica. Takav 

je način upravljanja 
postao sve više i više 
centraliziran u smislu 
kontroliranja načina 
na koji če filmovi 

biti financirani, 
producirani i 
distribuirani. U isto 
vrijeme, primijetio je 
kako su napredovale 
nove tehnologije 


- započela je proizvodnja nezgrapnih i jeftinijih video zapisa, te opreme za digitalnu 
montažu — što je omogučilo filmskim redateljima/producentima više kontrole nad 
svojim radom. 

Uvidjevši to, Redford je iskoristio priliku kako bi odgojio novu generaciju umjetnika. 
Prvo je osnovao Sundance institut kako bi novac ‘izbacio iz poslovanja“ i osigurao 
mladim filmskim producentima prostor i potporu potrebnu za razvijanje njihovih 
ideja. Zatim je pokrenuo Sundance filmski festival na kojem su se prikazivali radovi 
nezavisnih filmskih producenata. Od samog početka, Redford je vrijednost poduhvata 
usmjeravao na povezivanje nezavisnih filmskih producenata čiji talent nije bio 
prepoznat ni iskorišten od strane zahtjevnih studija Hollywooda. 

Strukturirao je Sundance institut kao neprofitnu korporaciju, u koju je uključio svoju 
mrežu poznanika redatelja, glumaca, scenarista i drugih, da kroz volonterski rad 
prenose svoje iskustvo, da budu mentori novim i neiskusnim filmskim producentima. 
Mnogo je ulagao u Sundance filmski festival kako bi privukao širu publiku. Dvadeset 
i pet godina kasnije, Sundance festival je postao ulaznica u nezavisni filmski pokret, 
koji danas omogučuje nezavisnim filmskim producentima da rade svoje filmove 

i distribuiraju ih, te da gledatelji imaju pristup cijelom spektru mogućnosti — od 
provokativnih i ozbiljnih dokumentaraca do oštrih internacionalnih filmova i razigrane 
animacije. Nova ravnoteža koja je desetljeće ranije djelovala krhko, danas je čvrsto 
utemeljena. 

Victoria Hale je primjer socijalne poduzetnice čiji je poduhvat još uvijek u ranoj fazi 
iza koju se naši kriteriji primjenjuju ex ante (prije samih konačnih rezultata). Hale je 
farmaceutkinja koja je bila izuzetno frustrirana zbog dominacije korporacija u njenoj 
industriju. lako su velike farmaceutske kompanije imale patente za lijekove koji su 
liječili veliki broj zaraznih bolesti, lijekovi su ostali nerazvijeni zbog jednostavnog 
razloga — siromašna populacija kojoj su ti lijekovi bili najpotrebniji nije si ih mogla 
priuštiti. Potaknuta nužnošću da ostvaruje financijsku dobit za svoje dioničare, 
farmaceutska industrija se fokusirala na proizvodnju i trgovanje lijekovima za bolesti 
bogatih, većinom razvijenih zemalja, koje su ih mogle platiti. 


ORIA HALE 


Hale je postala odlučna u namjeri da izazove tu stabilnu ravnotežu, koju je ona vidjela 
kao nepravedno i netolerantno stanje. Osnovala je Institute for OneWorld Health, prvu 
neprofitnu farmaceutsku tvrtku čija je misija osigurati lijekove za suzbijanje zaraznih 
bolesti onima kojima su potrebni, bez obzira na njihove financijske mogućnosti. Danas, 
Halein pothvat je prerastao fazu dokazivanja koncepta. Izumili su, testirali i dobili 
odobrenje indijske vlade za njihov prvi lijek, paromomycin, lijek koji učinkovito liječi 
bolest visceral leishmaniasis koja ubija više od 200 ooo ljudi godišnje. 

lako je još rano za reći hoće li Hale uspjeti stvoriti novu ravnotežu koja osigurava 
ravnopravniji tretman u liječenju bolesti siromašnih, sa sigurnošću možemo reći da 
zadovoljava kriterije socijalnog poduzetnika. Hale je, kao prvo, prepoznala stabilnu 


ali nepravednu ravnotezu u farmaceutskoj industriji, a zatim je iskoristila priliku da 
intervenira primjenjujuci svoju inspiraciju, kreativnost, spremnost na akciju i hrabrost u 
pokretanju novog poduhvata kako bi osigurala mogučnosti za ugrozenu populaciju. 
Na kraju, pokazala je snagu potencijala svog modela poslovanja, koji se za sada doima 
izrazito uspjesnim. 

Vrijeme če pokazati hoče li Haleina inovacija inspirirati druge da iskoriste njen model 

i hoče li Institute for OneWorld Health postiči razinu potrebnu da se napravi stalni 
pomak ravnoteže. Pogledamo li desetljeće unaprijed, njezini investitori — jedan od 
investitora je i zaklada Skoll - mogu zamisliti dan kada će njezin institut stvoriti novu 
farmaceutsku paradigmu, onu s istim trajnim socijalnim dobrobitima koje se sad već 
očituju u utemeljenim mikrokreditima i nezavisnoj filmskoj industriji. 


GRANICE SOCIJALNOG PODUZETNIŠTVA 


U definiranju socijalnog poduzetništva također je bitno postaviti granice i pružiti 
primjere aktivnosti koje su možda vrlo pohvalne ali ne odgovaraju našoj definiciji. 
Zanemarujući granice socijalno poduzetništvo postalo bi izuzetno širok pojam - u 
osnovi bi se izgubio smisao. 

Postoje dvije osnovne forme društveno korisnih aktivnosti koje smatramo da treba 
razlikovati od socijalnog poduzetništva. Prvi tip društvenog poduhvata je pružanje 
socijalnih usluga. U tom slučaju, hrabri i ustrajni pojedinac prepoznaje nepovoljnu 
stabilnu ravnotežu — na primjer afričku siročad oboljelu od AIDS-a i utemeljuje program 
kako bi riješio problem — primjerice škole u kojima bi se osigurala osnovna zdravstvena 
zaštita i edukacija djece. Nova škola bi zasigurno pomogla djeci da izađu iz siromaštva 
te tako promijene svoj život. No, osim ako škola nije usmjerena ka postizanju viših 
ciljeva ili je toliko uvjerljiva da pridobije horde imitatora i replikatora modela, malo je 
vjerojatno da će taj poduhvat doprinijeti uspostavi nove, pravednije ravnoteže. , 


Takvi primjeri socijalnih i uslužnih poduhvata nikad ne uspiju izači van zadanih okvira: 
njihov utjecaj ostaje ograničavajuči, područje djelovanja ostaje ograničeno na lokalno 
stanovništvo, te određeno resursima koje su u stanju privući. Ti poduhvati su sami po 
sebi ranjivi, što može dovesti do ometanja pružanja ili gubitka usluga za populaciju 
kojoj su namijenjeni. U svijetu postoje milijuni takvih organizacija koje imaju dobre 
namjere i svrhu ali se ne smiju poistovjetiti sa socijalnim poduzetništvom. Spomenuti 
projekt škole za siročad oboljelu od AIDS-a moguće je preformulirati u socijalno 
poduzetništvo. Za to su potrebni planovi po kojima bi se škole razvile u cijelu mrežu 
škola i osigurale temelje za podršku tim novim školama. Rezultat bi bila stabilna nova 
ravnoteža čak i u slučaju da se neka od škola zatvori, pošto bi ostao snažan sistem 
putem kojeg bi siročad oboljela od AIDS-a redovno primala edukaciju. 

Glavna razlika između ova dva poduhvata — jedan je socijalno poduzetništvo a drugi 
pružanje društveno korisnih usluga — nije u početnom poduzetničkom kontekstu ili 
osobinama osnivača, već u rezultatima. Zamislite da je Andrew Carnegie (škotski 
poduzetnik i filantropist) izgradio samo jednu knjižnicu umjesto cijelog sustava javnih 
knjižnica koje danas koriste milijuni Amerikanaca, Britanaca, Iraca, Kanađana. Od 
Carnegieove jedne knjižnice lokalna bi zajednica zasigurno imala koristi. Ali njegova vizija 
je bila stvaranje sustava knjižnica koji će biti stabilno uravnotežen kroz osiguravanje 
informacija i znanja svim stanovnicima. Time je obilježen kao socijalni poduzetnik. 
Druga karakteristika socijalnih poduhvata je socijalni aktivizam. U ovom slučaju, 

motiv za pokretanje aktivnosti je isti — nepovoljna ali stabilna ravnoteža. Neke od 
karakteristika pokretača poduhvata su jednake — npr. inspiracija, kreativnost i snaga. 
Ono što je različito je upravo prirodna orijentacija pokretača poduhvata. Umjesto 
poduzimanja izravne akcije, kao što bi to učinio socijalni poduzetnik, društveni aktivist 
pokušava napraviti promjenu putem neizravne akcije, utječući na druge aktere — vladu, 
organizacije civilnog društva, radnike itd. - da oni sami krenu u akciju. Društveni aktivist 
može ali ine mora stvoriti poduhvat ili organizaciju koja će uzrokovati promjenu koju 
traži. Uspješni aktivizam može dovesti do održivog napretka u postojećem sustavu 

i čak rezultirali novom ravnotežom, ali priroda strategije same akcije različita je jer 
stavlja naglasak na utjecaj neke akcije a ne na samu provedbu akcije. 


Zašto ne bismo te ljude nazvali socijalnim poduzetnicima? Sigurno ne bi bilo 
neumjesno. No ti ljudi več godinama nose ime i tradiciju: tradicija Martina Luthera 
Kinga, Mahatma Gandhija i Vaclava Havela. Oni su društevni aktivisti. Kad bismo im 
dodijeli potpuno novi naziv — npr. socijalni poduzetnici — zbunili bismo javnost, koja 
već zna što su društveni aktivisti, a to ne bi imalo koristi ni za društvene aktiviste ni za 
socijalne poduzetnike. 


SJENE SIVE BOJE 


Nakon što smo definirali socijalno poduzetništvo i napravili razliku između socijalnih 
usluga i društvenog aktivizma, primjetno je da u praksi, mnogi društveni akteri 
preslaguju strategije povezane s tim oblicima ili stvaraju hibridne modele. Tri definicije 
opisanih vrsta društveno korisnih aktivnosti se mogu vidjeti u njihovim čistim oblicima 
na dijagramu. 

Socijalni poduzetnik kreće u akciju i stvara novu i stabilnu ravnotežu; društveni aktivista 
utječe na druge da stvore novu i stabilnu ravnotežu; pružatelji socijalnih usluga 
poduzimaju akcije kako bi poboljšali učinke postojeće ravnoteže. 

Bitno je razlikovati ta tri tipa socijalnih poduhvata, jer u stvarnom životu više je hibridnih 
modela nego pravih primjera tih čistih oblika. Primjerice Yunus je koristio društveni 
aktivizam da ubrza i pojača utjecaj Grameen banke koja je klasični primjer socijalnog 
poduzetništva. Koristeći sekvencijalni hibrid — socijalno poduzetništvo nastalo iz 
društvenog aktivizma — Yunus je mikokredite pretvorio u globalnu silu koja pokreće 
promjene. 

Mnoge su organizacije hibridi koje istovremeno koriste socijalno poduzetništvo i 
društveni aktivizam. Primjeri toga su organizacije koje se bave standardizacijom procesa 
i certificiranjem. lako aktivnosti tih organizacija same po sebi ne stvaraju društvene 
promjene — oni koji se ohrabre ili su prisiljeni pridržavati se standarda poduzimaju 
aktivnosti koje proizvode stvarne društvene promjene — organizacije mogu djelovati kao 


ČISTI OBLICI SOCIJALNOG ANGAZMANA 


Direktna Usluge u socijalnoj skrbi Socijalno poduzetništvo 


Akcija 


Indirektna Socijalni aktivizam 


Održavani i poboljšani Kreirana i održiva 
postoječi sistemi nova ravnoteža 


Rezultati 


socijalna poduzeča kreirajuči neodoljive pristupe procesima standardizacije i prodajuči 
standarde regulatorima i sudionicima tržišta. Fair-trade marketing i certificiranje 
proizvoda je dobro poznat primjer toga - organizacije poput Cafedirect u Velikoj Britaniji 
i TransFair USA iz SAD-a kreiraju rastuću nišu tržišta za kavu i slične artikle, koji se 
prodaju po premijskoj cijeni koja garantira pravednu naknadu za male proizvođače. 
Kailash Satyarthina kampanja RugMark upečatljiv je primjer hibridnog modela. 


Prepoznavsi inherentna ograničenja svog rada u spašavanju djece koja rade kao robovi 
u indijskoj industriji tepiha, Satyarthi se usmjerio na industriju tkanja tepiha. Stvorivši 
program certifikacije za RugMark i pomocu kampanje odnosa s javnošču usmjerene na 
edukaciju kupaca koji svojom kupnjom nenamjerno podržavaju nepravednu ravnotežu, 
Satyarthy je iskoristio svoju učinkovitost kao pružatelj usluga prihvativši indirektnu 
strategiju aktiviste. Tako tepih s RugMark certifikatom dokazuje kupcima da je 
napravljen bez iskorištavanja djece i pri normalnim uvjetima rada. Educirajuči dovoljno 
veliki broj kupaca, uspio je zadati udarac cijeloj dotadašnjoj industriji tkanja tepiha. 
Satyarthiovo stvaranje RugMark certifikacije nalazi se na sjecištu poduzetništva i 
aktivizma: sam po sebi, RugMark certifikat predstavlja kreativno rješenje i iziskuje 
direktnu akciju, ali je ujedno i alat za edukaciju i utjecaj na druge, s glavnim ciljem 
uspostavljanja i osiguravanja nove i daleko zadovoljavajuće tržišno-proizvodne 
ravnoteže. 

Pružanje socijalnih usluga u kombinaciji s društvenim aktivizmom na taktičkoj razini, 
može proizvesti jednak rezultat kakav se postiže socijalnim poduzetništvom. Uzmimo, 
primjerice, pružatelja socijalnih usluga koji vodi jednu školu za ugroženu skupinu 
stanovništva koja pokazuje odlične rezultate za tu malu grupu polaznika. Ukoliko 
organizacija koristi te rezultate za stvaranje društvenog aktivističkog pokreta koji se bori 
da slične programe prihvate vlade diljem svijeta, tada pružatelj socijalnih usluga može 
u konačnici proizvesti promjenu ravnoteže koja će imati isti efekt kao i ona socijalnog 
poduzetnika. 

Bill Stricklandova tvrtka Manchester Bidwell Corporation, poznata po edukaciji za 
geto umjetnosti (kultura siromašnije populacije nekog većeg grada) i treninzima za 
zapošljavanje, pokrenula je Nacionalni centar za umjetnost i tehnologiju, kako bi 
unaprijedili replikaciju njegovog modela iz Pittsburgha na druge gradove. Strickland 
provodi kampanju zagovaranja usmjerenu na iskorištavanje federalne podrške kako 
bi proširio svoj model. Do sada su pokrenuta 4 nova centra na području SAD-a, a 
nekoliko njih je u pripremi. Putem održivog sustava centara u gradovima diljem SAD-a, 
Strickland će najvjerojatnije uspjeti osigurati novu ravnotežu. Zbog takve kampanje 
zaklada Skoll i drugi investiraju u Strickladove napore. 


Zasto se zamarati tim razlikama izmedu jednostavnih i hibridnih modela? Zato jer 
smo uz takvu definiciju bolje pripremljeni za procjenu karakterističnih tipova socijalnih 
aktivnosti. Razumijevanje načina i sredstva kojima nastojimo proizvoditi društvenu 
dobrobit i sama priroda društvene dobrobiti koju ciljamo omogučuje podupirateljima 
- medu kojima je i zaklada Skoll — da predvide održivost i razmjere tih dobrobiti, da 
upozore kako će se organizacija s vremenom možda trebati prilagoditi i da naprave 
projekciju potencijala poduzetničkih rezultata. 


ZAŠTO BRINUTI? 


Nakon dužeg perioda zanemarivanja od strane ekonomista čiji su interesi bili usmjereni 
prema tržišnim, cjenovno reguliranim modelima koji podnose više podatkovnu 
interpretaciju, poduzetništvo je posljednjih godina doživjelo renesansu interesa. Na 
temeljima koje su izgradili Schumpeter, Wililam Baumol i pregršt drugih znanstvenika 
nastojali su vratiti poduzetnika na zasluženo mjesto u teoriji proizvodnje i distribucije“, 
ukazujući u tom procesu na prvobitnu ulogu poduzetništva. Prema Carlu Schrammu, 
glavnom direktoru Zaklade Ewing Marion Kauffman, poduzetnici su 'unatoč mogućnosti 
da budu predvidivi ili izbačeni iz naše ekonomske drame" neophodni sastojak slobodnog 
gospodarskog sistema i potpuno neizostavni u tržišnom gospodarstvu. 

Zabrinuti smo da će ozbiljni teoretičari također zanemariti socijalno poduzetništvo i 
bojimo se da neprikladno korištenje termina može umanjiti njegov značaj i potencijalnu 
važnost onima koji žele razumjeti kako se društva mijenjaju i napreduju. 

Smatramo da je socijalno poduzetništvo neophodno za napredak društva ali ujedno 

i razvoj gospodarstva te da zaslužuje veću, ozbiljniju pozornost od one koju je do sad 
imalo. 

Jasno je da postoji još mnogo toga što treba naučiti i razumjeti vezano uz socijalno 
poduzetništvo, uključujući i pitanje zašto se neke studije ne shvaćaju ozbiljno. Naše 

je mišljenje da će jasna definicija socijalnog poduzetništva doprinijeti razvoju tog 


područja. Socijalne poduzetnike treba razumjeti kao osobe koje se suprotstavljaju 
nepovoljnoj, ali stabilnoj ravnoteži koja uzrokuje zanemarivanje, marginalizaciju ili 
patnju dijela čovječanstva; kao osobe koje doprinose promjenama svojom inspiracijom, 
spremnošču za akcijom, kreativnošču, hrabrošču i snagom; kao osobe koje ciljano 
utječu na stvaranje nove stabilne ravnoteže koja osigurava trajnu dobrobit za ciljanu 
skupinu i društvo u cjelini. 

Ova definicija pomaže u razlikovanju socijalnog poduzetništva od pružatelja socijalnih 
usluga i društvenog aktivizma. To što če pružatelji socijalnih usluga, društveni aktivisti 
i socijalni poduzetnici često primjenjivati slične strategije i razvijati hibridne modele je, 
prema našem mišljenju, manje konfuzno nego neprikladno korištenje ovih termina. 
Nadamo se kako će naša kategorizacija pomoći razjašnjavanju osobite vrijednosti 
kojom svaki pristup pridonosi društvu i dovesti do boljeg razumijevanja i bolje 
informiranosti kod donošenja odluka među onima koji su posvećeni poticanju 
pozitivnih društvenih promjena. 

